Bespreking:Satanisme - Wikipedia
Hierdie bladsy is 'n besprekingsbladsy waar verbeteringe tot die Satanisme-artikel bespreek word.
Hierdie stuk dui geen bronne aan nie. Dit sal goed wees indien die persoon wat hierdie stuk geplaas het bronne byvoeg. Dit verskil ook drasties van die Engelse en meer akedemiese artikel op Wikipedia.—Hierdie ongetekende kommentaar is deur SaneSerenity gelewer (Bespreking • Bydraes) .
Haai SaneSerenity! Baie dankie vir jou bydraes. Onthou om asb. altyd jou kommentaar op besprekingsbladsye met vier tildes (~~~~) te teken. Ek sal nou kyk na die verwysingskwessies op die artikel. — Adriaan (S★B) 10:43, 16 November 2007 (UTC)
Die Engelse artikel bestaan slegs uit 'n kort inleiding en is gemerk as "Article with unsourced statements" - dit is tog allesbehalwe akademies!? Die klein groepie aktiewe bydraers hier kan voorlopig nie alle onderwerpe met almal-tevredestellende artikels in Afrikaans dek nie. Ons het dus slegs 'n kort oorsig wat van die Duitse Wikipedia se akademiese artikel oorvertaal is en 'n lys met verdere akademiese leesstof. Daar is egter ook talle webwerwe met inligting oor die verskillende rigtings van Religieuse Satanisme op die internet beskikbaar. --Voyageur 23:19, 16 November 2007 (UTC)
Demografiese info[wysig bron]
Bestaan daar inligting oor watter lande die meeste aanhangers het en watter lande die grootste persentasies Sataniste het? Ek neem aan dit sal nie baie groot getalle wees nie, en die meeste getalle is seker skattings? — Adriaan (Bespreking • Bydraes) 18:04, 17 November 2009 (UTC)
Rituele of religieuse Satanisme, wat oor sy eie kerkorganisasies beskik, het enkele duisend aanhangers wêreldwyd (moontlik 5 000), veral in die VSA. Hierdie groeperings kry baie aandag in die pers - die Oktober 2009-uitgawe van Penthouse bevat 'n artikel en onderhoude met aanhangers van die CoS. Die Satanic Scriptures is onlangs in Estnies vertaal.
Latente Satanisme is 'n verskynsel in die moderne jeugkultuur en is 'n tydelike verbintenis met informele groeperings en praktyke wat niks met religieuse Satanisme te doen het nie. Die aantal aanhangers is onbekend. --Voyageur (kontak) 18:35, 17 November 2009 (UTC)
Hoekom vermoed jy 5 000? Is dit hoeveel aanhangers die Church of Satan het? As hulle êrens so sê, kan dit dalk in die artikel geskryf word. — Adriaan (Bespreking • Bydraes) 18:48, 17 November 2009 (UTC)
Daar is myns insiens geen betroubare statistieke nie - die getal 5 000 is moontlik 'n skatting van sensasiepers-joernaliste. Die CoS word blykbaar as 'n soort elite-klub bedryf. Hul ledetal moet dus op enkele honderd beraam word. Nogtans oefen hulle moontlik invloed op 'n baie groter aantal mense uit. --Voyageur (kontak) 18:56, 17 November 2009 (UTC)